# Rata roquera de l'Austràlia central

La rata roquera de l'Austràlia central (Zyzomys pedunculatus) és una espècie de mamífer rosegador pertanyent a la família dels múrids. Fa entre 108 i 140 mm de llargària total. Pesa entre 70 i 120 g. Els exemplars adults són robusts i amb un pelatge espès de color marró groguenc a la part superior del cos, i de color crema o blanc a la inferior. La cua, gruixuda i peluda, fa la mateixa longitud que el cap i la resta del cos junts. La mitjana d'una ventrada d'exemplars criats en captivitat és de dos (tot i que, també, n'hi ha informes de quatre) i les femelles són capaces de produir-ne una cada 37-44 dies. Els individus en estat salvatge sembla que crien al juny. L'alimentació consisteix principalment en llavors d'arbusts, herbes, fulles, esporangis de falgueres i, també, petites quantitats d'insectes. Fa servir una àmplia varietat d'hàbitats des de pastures fins a boscos oberts situats a cims, barrancs, turons i valls, i amb presència de Callitris glaucophylla, Acacia macdonnellensis, Triodia brizoides i Triodia spicata. És un endemisme de la porció àrida del sud del Territori del Nord (Austràlia). Es creu que és de costums nocturns.

## Estat de conservació

Entre el 1970 i 1995 es pensà que s'havia extingit, però fou redescobert el 1996. I, una altra vegada, es cregué que havia entrat a la llista d'espècies extintes després de la sequera i els greus incendis forestals esdevinguts al seu hàbitat l'any 2002, però quatre exemplars vius foren trobats l'any 2010 al West MacDonnell National Park. Avui dia, hom sap que és present a 14 indrets de la Serralada MacDonnell, a l'oest d'Alice Springs. Tot i així, la seva supervivència es veu amenaçada pel canvi climàtic, la seva baixa densitat, la fragmentació de les seves poblacions, l'expansió de plantes exòtiques, la depredació per part de raboses i dingos, la degradació del seu hàbitat a causa del pasturatge dels herbívors salvatges (com ara, cavalls) i l'aparició de noves malalties.

## Referències

* ↑ uBio (anglès)
* ↑ «rata roquera d(e l')Austràlia central». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 11 octubre 2024].
* ↑ The Taxonomicon (anglès)
* 1 2 3 4 5 6 Animal Info - Endangered Animals (anglès)
* ↑ Strahan, R., Ed., 1995. Mammals of Australia. Smithsonian Inst. Press. Washington DC.
* 1 2 Encyclopedia of Life (anglès)
* ↑ AustralianFauna.com Arxivat 2013-09-17 a Wayback Machine. (anglès)
* ↑ Nano, T., 2008. Central Rock-rat, Zyzomys pedunculatus. A: S. Van Dyck i R. Strahan (eds), The mammals of Australia. Tercera edició, pàg. 658-660. Reed New Holland, Sydney, Austràlia.
* ↑ Breeding and maintenance of the Central rock-rat Zyzomys pedunculatus at Perth Zoo (anglès)
* ↑ Nano, T.J, C.M Smith i E. Jefferys, (2003). Investigation into the diet of the central rock-rat (Zyzomys pedunculatus). Wildlife Research. 30:513-518.
* ↑ Investigation into the diet of the central rock-rat (Zyzomys pedunculatus) Arxivat 2014-10-09 a Wayback Machine. (anglès)
* ↑ Baynes, A. & B. Jones, (1993). The mammals of Cape Range peninsula, north-western Australia. Records of the Western Australian Museum Supplement. Núm. 45. Pàg. 207-225.
* ↑ Baynes, A. & R.F. Baird, (1992). The original mammal fauna and some information on the original bird fauna of Uluru National Park, Northern Territory. Rangeland Journal. 14:92-106.
* ↑ Cole, J.R. & J.C.Z. Woinarski, (2000). Rodents of the arid Northern Territory: conservation status and distribution. Wildlife Research. 27:437-449.
* ↑ Strahan, R., ed., (1998). The Mammals of Australia. Segona edició. Sydney, Nova Gal·les del Sud: Australian Museum and Reed New Holland.
* ↑ Wurst, D., (1990). Report on the survey for the Central Rock-rat, Zyzomys pedunculatus in the Alice Springs region. Project (Endangered Species Program (Australia)). 6. Darwin: Conservation Commission of the Northern Territory.
* ↑ Scientist discover rock rat in central Australia Arxivat 2010-07-12 a Wayback Machine. (anglès)
* ↑ Cole, J., 2000. Recovery Plan for the Central Rock-Rat (Zyzomys pedunculatus). Central Rock-rat Recovery Team, Parks and Wildlife Commission of the Northern Territory, Austràlia
* ↑ Woinarski, J.; Burbidge, A.A. (2016). "Zyzomys pedunculatus." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 8 abril 2023]
* ↑ Burbidge, A., (1997). Antina (Zyzomys pedunculatus). Interim recovery plan. 1996 to 1998. Western Australian Wildlife Management Program 29, 1997:. Page(s) i-viii1-11.
* ↑ Lee, A.K., (1995). The Action Plan for Australian Rodents. Canberra: Australian Nature Conservation Agency, Endangered Species Program.

## Enllaços externs

* BioLib (anglès)
* Department of the Environment, Water, Heritage and the Arts - Australian Government (anglès)
* Threatened Species of the Northern Territory (anglès)